**Izziņa par atzinumos sniegtajiem iebildumiem**

**par Ministru kabineta rīkojuma projektu „Par kopējām valsts pārvaldē auditējamām prioritātēm 2021.gadam” (VSS-976)**

**I.  Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija(konkrēta punkta (panta) redakcija) | Atzinumā norādītaisministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Nav nesaskaņotu iebildumu |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | **21.12.2020. – 23.12.2020.** (elektroniskā saskaņošana) |
| Saskaņošanas dalībnieki | Tieslietu ministrija, Aizsardzības ministrija, Ārlietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Pārresoru koordinācijas centrs, Valsts kanceleja, Korupcijas novēršanas un apkarošanas birojs, Latvijas Brīvo arodbiedrību savienība, Latvijas Darba devēju konfederācija, biedrība "Latvijas Pilsoniskā alianse".  |
| Saskaņošanas sanāksmes dalībnieki izskatīja šādu ministriju (citu institūciju) iebildumus | **Valsts kanceleja** |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Rīkojuma projekta 3. punktsFinanšu ministrijai sadarbībā ar Valsts kanceleju un Vides aizsardzības un reģionālās attīstības ministriju izstrādāt un līdz 2020.gada 15.decembrim elektroniski nosūtīt ministriju un iestāžu iekšējā audita struktūrvienībām audita vai konsultācijas apjomu un ieteicamos principus risku vadības valsts pārvaldes pakalpojumu sniegšanā iekšējā audita (konsultācijas) iekļaušanai iekšējā audita stratēģiskajā un gada plānā, kā arī līdz 2021. gada 15. februārim elektroniski nosūtīt risku vadības valsts pārvaldes pakalpojumu sniegšanā iekšējā audita vai konsultācijas vadlīnijas (turpmāk - vadlīnijas). Vadlīnijās iekļaut pārskata struktūru, kādā sniedzama informācija par šā rīkojuma 1. un 2. punktā minēto uzdevumu izpildi.  | **Valsts kanceleja:***(iebildums)*Lai gan prasības noteikt, analizēt un novērtēt riskus kā iekšējās kontroles sistēmas pamatprasības, ir spēkā kopš 2012. gada (2012. gada 8. maija MK noteikumi Nr.326 "Noteikumi par iekšējās kontroles sistēmu tiešās pārvaldes iestādēs"), risku vadība pašlaik ir ieviesta (t.sk. ar normatīviem aktiem) tikai atsevišķajās jomās, procesos (piemēram, korupcijas risku novēršana, struktūrfondu apgūšana), taču lielākai daļai valsts pārvaldes institūciju risku vadība nav izveidota un nedarbojas (anotācijas 1. sadaļas 2. punkta 2. lpp.). Līdz ar to, aicinām pārskatīt rīkojuma projekta 3. punktā paredzēto uzdevumu “līdz 2020. gada 15. decembrim elektroniski nosūtīt ministriju un iestāžu iekšējā audita struktūrvienībām audita vai konsultācijas apjomu un ieteicamos principus risku vadības iekšējā audita (konsultācijas) iekļaušanai iekšējā audita stratēģiskajā un gada plānā”. Saskaņā ar MK 2003. gada 29. aprīļa noteikumu Nr.239 “Finanšu ministrijas nolikums” 5.1. apakšpunktu funkciju izpildei FM izstrādā un īsteno iekšējā audita politiku. Iekšējā audita profesionālās prakses starptautiskie standarti (2120 Risku vadīšana) nosaka, ka iekšējā audita struktūrvienībai jāizvērtē risku vadības procesu efektivitāte un jāveicina to pilnveidošana. Anotācijā noteikts, ka “...Ministrijās un iestādēs bieži vien ir formāla pieeja risku vadībai un tā pēc būtības nav iedzīvināta ikdienas procesos, jo pastāv atšķirīga izpratne par veicamo pasākumu apjomu un pieeju, lai Ministru kabineta noteiktās prasības par risku vadību ieviestu praksē. Ņemot vērā, ka pienācīgi ieviesta risku vadības sistēma kalpo par pamatu efektīvai iekšējās kontroles sistēmai un procesiem, valsts pārvaldē būtu jāievieš dzīvotspējīga risku vadība”.Uzskatām, ka esošajā stadijā lietderīgāk būtu veikt risku vadības diagnosticējošo ārējo novērtējumu, lai neatkarīgi un objektīvi noskaidrotu, kādā apjomā risku vadības principi faktiski ir ieviesti valsts pārvaldes iestādē.*(iebildums)*Aicinām pārskatīt rīkojuma projekta 3.punktā paredzētā uzdevuma “līdz 2021. gada 15. februārim elektroniski nosūtīt risku vadības iekšējā audita vai konsultācijas vadlīnijas” izpildes termiņu, jo esošajā stadijā šim uzdevumam nav steidzamības pamatojums, taču pastāv riski tā jēgpilnai īstenošanai. Uzskatām, ka attiecībā uz risku vadību uzdevumi ir jānosaka loģiskajā secībā, sākot ar šo iekšējās kontroles sistēmas prasību ieviešanu. Līdz ar to, ierosinām noteikt jēgpilnu izpildes termiņu šim uzdevumam. | **Ņemts vērā****Panākta vienošanās pirms 2020.gada 21.decembra elektroniskās saskaņošanas.**Precizēts iekšējiem auditoriem paredzēto vadlīniju izstrādes un prioritātes īstenošanas rezultātu iesniegšanas termiņš, vadlīniju sagatavošanā iesaistītās institūcijas, svītrojot Valsts kanceleju, kā arī precizēta un papildināta anotācija. Papildus skaidrots, ka 2021.gada prioritāte ir īstenojama kā pilotprojekts un ir viena no kompleksa risinājuma komponentēm risku vadības procesu stiprināšanai un brieduma līmeņa paaugstināšanai valsts pārvaldē.Finanšu ministrija vērš uzmanību, ka tiesiskā regulējuma pilnvarojums un mērķis ir noteikt valsts pārvaldes iekšējā audita struktūrvienībām veicamos uzdevumus, īstenojot tos esošo budžeta līdzekļu ietvaros. Finanšu ministrija kopējo valsts pārvaldē auditējamo prioritāšu īstenošanu organizē kopš 2010.gada. Termiņi rīkojumā ir noteikti, balstoties uz Finanšu ministrijas pieredzi prioritāro auditu metodiku izstrādē. Iekšējā audita prioritāte 2021.gadam ir noteikta, balstoties uz valsts pārvaldes iestāžu vadītāju un iekšējo auditu struktūrvienību aptaujas rezultātiem 2019.gadā un 2020.gadā, kā arī citas informācijas analīzi. Pirms Ministru kabineta rīkojuma projekta virzības uz VSS un MK tika saņemts iesaistīto pušu (ministriju, vadītāju, auditoru) atbalsts 2021.gada prioritātes īstenošanai, ieskaitot vadlīniju sagatavošanu. Atbilstoši Iekšējā audita likumam iekšējais audits ir iekšējā auditora neatkarīga un objektīva darbība, kuras rezultātā tiek sniegts iekšējās kontroles sistēmas darbības novērtējums, lai pilnveidotu iekšējās kontroles sistēmas darbību ministrijā un iestādē. Vienlaikus iekšējie auditori pilda arī padomdevēja funkcijas, sniedzot konsultatīvos pakalpojumus. Abos gadījumos iekšējā audita darbībai jābūt pārdomātai un uz nākotni vērstai. Iekšējā audita uzticamība un vērtība tiek vairota, ja auditora darbības ir proaktīvas un novērojumi piedāvā jaunu skatījumu.Ņemot vērā, ka iekšējā audita funkcijas uzdevumi ir ne vien sniegt pārliecības pakalpojumus un novērtēt iekšējās kontroles sistēmas darbības efektivitāti (veikt iekšējos auditus), bet arī konsultēt, 2021.gada auditējamās prioritātes īstenošanā iekšējie auditori atbilstoši situācijai attiecīgajā audita vidē varēs izvēlēties, vai sniegt konsultāciju, vai veikt iekšējo auditu (vadlīnijās tiks ietverti attiecīgi varianti, tostarp, rīcības gadījumos kad šāds audits iestādē jau ir veikts iepriekš, kā arī vadlīnijās tiks piedāvāta vienota metodika visiem posmiem). 2021.gada prioritātes īstenošanas ietvaros tiks:- horizontālā līmenī identificētas kopējās raksturīgākās problēmas un nepilnības, kas kavē ieviest integrētu risku vadības pieeju, kā arī apkopota informācija par valsts pārvaldē pastāvošo labo praksi risku vadības jomā, tādējādi palīdzot noskaidrot, kādā apjomā risku vadības principi faktiski ir ieviesti;- veicināta risku vadības praktiskā pielietošana valsts pārvaldē, nevis tikai tās pastāvēšana formālā procesa veidā.  | Rīkojuma 4.punktu izteikt šādā redakcijā:Finanšu ministrijai sadarbībā ar Vides aizsardzības un reģionālās attīstības ministriju izstrādāt un līdz 2021. gada 15. aprīlim elektroniski nosūtīt ministriju un iestāžu iekšējā audita struktūrvienībām risku vadības iekšējā audita un konsultācijas vadlīnijas (turpmāk - vadlīnijas). Vadlīnijās iekļaut pārskata struktūru, kādā sniedzama informācija par šā rīkojuma 1.punktā minētā uzdevuma izpildi. Rīkojuma 6.punktu izteikt šādā redakcijā:Ministriju un iestāžu iekšējā audita struktūrvienībām līdz 2022. gada 30. martam iesniegt Finanšu ministrijā risku vadības iekšējā audita ziņojumu (konsultācijas pārskatu), ieteikumu ieviešanas grafiku un pārskatu par šā rīkojuma 4.punkta izpildi, kas sagatavots atbilstoši vadlīnijās noteiktajai struktūrai.Skatīt precizēto anotāciju. |
| 2. |  | **Valsts kanceleja:***(iebildums)*Uzskatām, ka pašreizējā stadijā būtu jāsāk ar metodikas (vadlīniju) un ieteikumiem praktiski pielietojamas risku vadības iedzīvināšanai valsts pārvaldē, kā arī valsts pārvaldē nodarbināto izglītošanu risku pārvaldības jomā, tāpēc aicinām papildināt rīkojuma projektu ar uzdevumu “Izstrādāt metodiku (vadlīnijas) risku vadības ieviešanai valsts pārvaldē”, nosakot tam reāli izpildāmo termiņu. | **Ņemts vērā** **Panākta vienošanās pirms 2020.gada 21.decembra elektroniskās saskaņošanas.** Precizēts iekšējiem auditoriem paredzēto vadlīniju izstrādes termiņš, vadlīniju sagatavošanā iesaistītās institūcijas, svītrojot Valsts kanceleju, kā arī papildināta anotācija.Finanšu ministrija vērš uzmanību, ka tā sniedz metodoloģisko atbalstu valsts pārvaldes iekšējiem auditoriem. Auditējamās prioritātes īstenošana (konsultācija vai audits) nodrošinās metodoloģiskās bāzes sagatavošanu iekšējiem auditoriem, palīdzēs iegūt informāciju par esošo brieduma līmeni, kā arī rezultātu apkopojums sniegs pamatu tālākai diskusijai un starpinstitūciju sadarbībai, tostarp, attiecīgi kompetentu institūciju turpmākajām rīcībām visai valsts pārvaldei adresētu vadlīniju sagatavošanā un valsts pārvaldē nodarbināto izglītošanā. Auditējamā prioritāte risku vadības jomā ir plānota kā pilotprojekts un kā viena no kompleksa risinājuma komponentēm risku vadības procesu stiprināšanai un brieduma līmeņa paaugstināšanai valsts pārvaldē. Auditējamās prioritātes īstenošanai sagatavotā metodika un auditu un konsultāciju rezultāti sniegs pamatu turpmākām starpinstitūciju diskusijām un darba grupu veidošanai, lai attīstītu iekšējās kontroles pamatprasības, metodiku (vadlīnijas) un ieteikumus praktiski pielietojamas risku vadības iedzīvināšanai valsts pārvaldē, kā arī valsts pārvaldē nodarbināto izglītošanu risku pārvaldības jomā. | Rīkojuma 4.punktu izteikt šādā redakcijā:Finanšu ministrijai sadarbībā ar Vides aizsardzības un reģionālās attīstības ministriju izstrādāt un līdz 2021. gada 15. aprīlim elektroniski nosūtīt ministriju un iestāžu iekšējā audita struktūrvienībām risku vadības iekšējā audita un konsultācijas vadlīnijas (turpmāk - vadlīnijas). Vadlīnijās iekļaut pārskata struktūru, kādā sniedzama informācija par šā rīkojuma 1.punktā minētā uzdevuma izpildi. Skatīt precizēto anotāciju. |
| 3. |  | **Valsts kanceleja:***(iebildums)*Lūdzam papildināt rīkojuma projektu ar uzdevumu “Nodrošināt metodoloģisku atbalstu un apmācības, lai veicinātu valsts pārvaldes vadītāju, darbinieku un auditoru izpratni par iespējamiem ieguvumiem no sistematizētas risku vadības”. | **Ņemts vērā****Panākta vienošanās pirms 2020.gada 21.decembra elektroniskās saskaņošanas.**Precizēts iekšējiem auditoriem paredzēto vadlīniju izstrādes termiņš, vadlīniju sagatavošanā iesaistītās institūcijas, svītrojot Valsts kanceleju, kā arī papildināta anotācija.Finanšu ministrija vērš uzmanību, ka sākotnēji metodoloģiskais atbalsts tiks sniegts iekšējiem auditoriem, savukārt vadītāju un iestādēs nodarbināto izpratne tiks veicināta īstenojot auditējamo prioritāti (vērtējot brieduma līmeni un attiecīgi veicot konsultāciju vai auditu) - gan tās darba uzdevumu laikā sniedzot informāciju, gan pēc tās rezultātu apkopošanas diskutējot par turpmākajām rīcībām un attiecīgi kompetentajām institūcijām to īstenošanai. Auditējamā prioritāte risku vadības jomā ir plānota kā pilotprojekts un kā viena no kompleksa risinājuma komponentēm risku vadības procesu stiprināšanai un brieduma līmeņa paaugstināšanai valsts pārvaldē. Auditējamās prioritātes īstenošanai sagatavotā metodika un auditu un konsultāciju rezultāti sniegs pamatu turpmākām starpinstitūciju diskusijām un darba grupu veidošanai, lai attīstītu iekšējās kontroles pamatprasības, metodiku (vadlīnijas) un ieteikumus praktiski pielietojamas risku vadības iedzīvināšanai valsts pārvaldē, kā arī valsts pārvaldē nodarbināto izglītošanu risku pārvaldības jomā.Vēršam uzmanību, ka Finanšu ministrija koordinē iekšējo auditoru mācības un profesionālās kvalifikācijas paaugstināšanu. Finanšu ministrija plāno organizēt diskusijas, kā arī pamatojoties uz pieejamiem resursiem, plāno organizēt apmācības par prioritārā audita vadlīnijām un to piemērošanu. Sadarbībā ar Valsts administrācijas skolu un pamatojoties uz 2021.gada prioritātes (konsultāciju un auditu) rezultātā gūtajām atziņām, papildus plānots attīstīt sadarbību un informācijas apmaiņu, lai organizētu valsts pārvaldes iestāžu darbinieku, tostarp, iekšējo auditoru, apmācības risku vadības jomā (iekļaujot praktiskos piemērus).  | Rīkojuma 4.punktu izteikt šādā redakcijā:Finanšu ministrijai sadarbībā ar Vides aizsardzības un reģionālās attīstības ministriju izstrādāt un līdz 2021. gada 15. aprīlim elektroniski nosūtīt ministriju un iestāžu iekšējā audita struktūrvienībām risku vadības iekšējā audita un konsultācijas vadlīnijas (turpmāk - vadlīnijas). Vadlīnijās iekļaut pārskata struktūru, kādā sniedzama informācija par šā rīkojuma 1.punktā minētā uzdevuma izpildi. Skatīt precizēto anotāciju. |
| 4. | Anotācijas I. sadaļas 2. punkts…Publisko pakalpojumu pārvaldības pilnveidošana ir būtiska valsts pārvaldes modernizācijas un valsts pārvaldes strukturālo reformu sastāvdaļa, kā arī ir viens no valdības prioritārajiem rīcības virzieniem tautsaimniecības attīstībā. Valsts pārvaldē turpinās darbs pie valsts pārvaldes publisko pakalpojumu kvalitātes uzlabošanas, administratīvā sloga samazināšanas iedzīvotājiem un komersantiem, valsts pārvaldes institūciju darba organizācijas pilnveides.2017.gadā atbilstoši Ministru kabineta 26.10.2016. rīkojumam Nr.625 “Par kopējām valsts pārvaldē auditējamām prioritātēm 2017.gadam” valsts pārvaldē tika veikts prioritārais iekšējais audits par valsts pārvaldes pakalpojumiem, t.sk. šo pakalpojumu elektronizācijas jeb e-pakalpojumu jomu. Valsts pārvaldes iekšējie auditori, pamatojoties uz Finanšu ministrijas un Vides aizsardzības un reģionālās attīstības ministrijas (turpmāk - VARAM) izstrādātajām vadlīnijām un organizētajām apmācībām, prioritārā audita ietvaros novērtēja resoros izveidoto iekšējās kontroles sistēmu darbību un efektivitāti valsts pārvaldes pakalpojumu, t.sk., e-pakalpojumu sniegšanā, cita starpā novērtējot:1) Valsts pārvaldes iekārtas likumā nostiprināto principu pakalpojumu sniegšanā, piem., labas pārvaldības un vienas pieturas aģentūras principa īstenošanu (informācijas un pakalpojuma pieejamība jebkurā Latvijas vietā e-veidā, kā arī vienotajos klientu apkalpošanas centros, t.sk., pakalpojumu apjoma un klientu pieprasījuma samērīgumu reģionālās attīstības kontekstā, dažādu pakalpojumu sniegšanas veidu (pilnībā elektroniski, daļēji elektroniski, klātienes pakalpojumi) samērīgumu un kurš no veidiem ir ekonomiski izdevīgāks;2) sniegto pakalpojumu atbilstību sabiedrības vajadzībām (atvērta, demokrātiska valsts pārvalde);3) iespējas samazināt administratīvo slogu jeb prasību samērīguma analīzi, pirmkārt, jomās, kurās Latvijai ir zemi reitingu rādītāji (piem., “Doing business”) (procesu/procedūru skaita samazinājums, laika un izmaksu samazinājums, procedūru vienkāršošana);4) pakalpojumu elektroniskās apkalpošanas kanālu attīstīšanu un prioritizēšanu, piem., e-pakalpojumu popularizēšanu, klātienes apkalpošanas samazināšanas iespējas, IKT funkcionalitātes izmantošanas pilnīgumu (esošo IKT risinājumu izmantošanas pakāpi, noskaidrojot, kāpēc esošie IKT risinājumi netiek izmantoti vai tiek izmantoti daļēji, pakalpojumu saņemšanas ērtumu, ātrumu, pakalpojumu savstarpējā sasaisti); e-pakalpojuma organizāciju no tehnoloģiskā viedokļa (cik lielā mērā tiek izmantoti koplietošanas risinājumi, iespējas savienot dažādu valsts nozīmes reģistru tehniskos risinājumus datu apmaiņai), e-pakalpojumu un koplietošanas risinājumu ieguvumus;5) vai tika īstenota resursu (personāla, finanšu) pārstrukturizācija e-pakalpojumu ieviešanas rezultātā;6) klientu apkalpošanas centru (KAC) noslodzes vērtējumu. Lai valsts pārvalde darbotos saskaņā ar sabiedrības interesēm un vajadzībām, valsts pārvaldes pakalpojumus nepieciešams pastāvīgi attīstīt un uzlabot. Valsts pārvaldes pakalpojumu pārvaldības sistēmas pilnveidošana ir aktuāla, ņemot vērā sabiedrības digitālās transformācijas izaicinājumus. Digitālās transformācijas definīcija ir: “Digitālā transformācija ir digitālo tehnoloģiju pielietošana, lai būtiski uzlabotu sabiedrības attīstības mērķu īstenošanu, veidos, kas nebūtu iespējami bez šo digitālo tehnoloģiju izmantošanas”. Tomēr jāņem vērā, ka:- digitālā transformācija pati nav mērķis, bet gan līdzeklis, lai īstenotu valsts un sabiedrības mērķus;- digitālā transformācija nav tikai digitālo tehnoloģiju pielietošana, bet ietver arī:• jauna veida attīstības mērķus, politikas, stratēģijas;• jauna veida vajadzības un tām atbilstošus pakalpojumus (d-pakalpojumus);• izmaiņas kultūrā, vērtībās, domāšanā;• nepieciešamību pēc jaunām kompetencēm, izmaiņas profesiju pieprasījumā, arī sociālo jautājumu risināšanu;• izmaiņas darba organizācijā, jauna veida organizatoriskās pārvaldības sistēmas, no iepriekšējiem atšķirīgus darbības procesus, atšķirīgu sadarbību ar partneriem;• izmaiņas un papildinājumus likumdošanā;• izmaiņas tehnoloģiskajā nodrošinājumā (it sevišķi IKT – digitālās tehnoloģijas).Tas nozīmē būtiskas izmaiņas arī valsts pārvaldes pakalpojumos gan no pārvaldības viedokļa, gan no satura viedokļa. Ar vien vairāk rodas jauna veida pakalpojumi – digitālie pakalpojumi (d-pakalpojumi), kuru būtiskā atšķirība no jau ierastajiem un plaši izplatītajiem e-pakalpojumiem ir tā, ka tie jau no dzimšanas “dzīvo” tikai elektroniskā vidē, un tiem nepastāv citi sniegšanas kanāli.Tiek pilnveidota arī valsts pārvaldes pakalpojumu pārvaldības sistēma, tiek pārlikti akcenti no paša pakalpojuma uz sabiedrības vajadzību nodrošināšanu, kas nozīmē, ka pakalpojums nav “galvenais”, bet tas ir līdzeklis pakalpojumu saņēmēju – sabiedrības vajadzību apmierināšanai.Lai mērķtiecīgi, plānveidīgi, efektīvi un rezultatīvi pārvaldītu pakalpojumus gan īstermiņā, gan ilgtermiņā, tas jādara visos pakalpojumu dzīves cikla posmos: plānošanā, izstrādē, ieviešanā, sniegšanā un uzturēšanā, pārtraukšanā kā arī nemitīgā pilnveidē. Ņemot vērā iepriekšminēto, kā arī pamatojoties uz auditējamās iestādes mērķi, 2021.gada prioritārā audita ietvaros audita struktūrvienības varēs izvēlēties:- vai sniegt novērtējumu par iekšējās kontroles sistēmas darbību risku vadībā;- vai sniegt risku vadības konsultatīvo pakalpojumu - padomu sniegšanu risku vadības integrēšanā, pielietošanā, novērtēšanā.… | **Valsts kanceleja:***(iebildums)*Aicinām kritiski pārskatīt un optimizēt anotācijas I. sadaļas 2. punkta saturu, fokusējoties uz datiem, kas sniedz būtisku informāciju izpratnei par rīkojuma tēmu, piemēram, konkretizējot, kādā veidā apraksts par 2017. gadā audita jomām, vai digitālās transformācijas definīcija un tās aspektu uzskaitījums uzlabo izpratni par risku vadības nozīmi valsts pārvaldē. | **Ņemts vērā** Precizēta anotācija. Samazināts apjoms un papildināts skaidrojums, ka valsts pārvaldes pakalpojumu pārvaldība (t.sk., digitālā transformācija) ir viena no sistēmām, kurā var novērtēt praktisko risku vadību un par kuru vadlīnijās tiks sniegti piemēri.  | Skatīt precizēto anotāciju. |
| 1. 5.
 | Anotācijas I. sadaļas 2. punkta 10 lpp. 2. rindkopas pirmais teikums:Rīkojuma projekta 2.punkta prasība par efektivitātes aspektu novērtēšanu iekšējo auditu ietvaros turpina 2018.gadā iesākto praksi šādu aspektu novērtēšanai, kas palīdzēja sasniegt arī Valsts pārvaldes reformu plānā 2020 noteiktos mērķus – efektīva, atbildīga un elastīga valsts pārvaldet.sk.:- centralizēt atbalsta funkcijas, izvērtējot radniecisku funkciju apvienošanas iespējas, kā arī mazo iestāžu darbības lietderību (4.pasākums);- veikt regulāru izdevumu pārskatīšanu valsts budžeta finansētajās iestādēs (5.pasākums);- virzīties uz “nulles birokrātiju”, attīstot labāka regulējuma politiku un stiprinot lietderības un efektivitātes auditus (8.pasākums). - līdzīgs redzējums resorā, standartizācijas iespējas, labākās prakses pārņemšana, ievērojot resoru specifiku. | **Valsts kanceleja:***(iebildums)*Lūdzam precizēt anotācijas I. sadaļas 2. punktā 10 lpp. 2. rindkopas pirmo teikumu, lai novērstu maldīgu priekšstatu, ka Valsts pārvaldes reformu plānā 2020 nospraustie mērķi jau tika sasniegti, proti teikumā “Rīkojuma projekta 2.punkta prasība par efektivitātes aspektu novērtēšanu iekšējo auditu ietvaros turpina 2018. gadā iesākto praksi šādu aspektu novērtēšanai, kas palīdzēja sasniegt arī Valsts pārvaldes reformu plānā 2020 noteiktos mērķus – efektīva, atbildīga un elastīga valsts pārvalde”, aizstāt vārdus “palīdzēja sasniegt” ar “sniedz ieguldījumu” vai “veicina” tagadnes formā, jo minētais plāns tiek joprojām īstenots. | **Ņemts vērā**Precizēta redakcija, aizstājot vārdus “*palīdzēja sasniegt*” ar “*sniedz ieguldījumu*”. | Skatīt precizēto anotāciju. |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Atbildīgā amatpersona |    |
|   | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |  |
| --- | --- |
| Jūlija Adamoviča  |   |
| (par projektu atbildīgās amatpersonas vārds un uzvārds) |   |
| Iekšējā audita departamenta Iekšējā audita politikas plānošanas nodaļas vecākā eksperte  |   |
| (amats) |   |
| 67095488 |   |
| (tālruņa un faksa numurs) |   |
| julija.adamovica@fm.gov.lv   |   |
| (e-pasta adrese) |  |

 |
|  |
|  |